Louis Auchincloss
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Louis Auchincloss er en amerikansk forfatter, og advokat i New York. Han har skrevet en rekke romaner og noveller, særlig om overklassen i hjembyen.
Han er påvirket av Edith Wharton og Henry James, som han har skrevet om i Reflections of a Jacobite (1961). De første bøkene ble skrevet under pseudonymet Andrew Lee.Av romaner kan nevnes The Romantic Egoists (1954), The Great World and Timothy Colt (1956), The House of Five Talents (1960), som følger en New York-familie gjennom flere generasjoner, Tales of Manhattan (1967), The Partners (1974), The House of the Prophet (1980), The Golden Calves (1988) og The Education of Oscar Fairfax (1995). Has novellesamlinger består blant annet av Tales of Yesteryear (1994) og The Anniversary and Other Stories (1999). A Writer's Capital (1974) er selvbiografisk.Han har også utgitt en rekke studier om andre forfattere. Blant de siste av de over 50 bøkene Auchincloss har skrevet kan særlig nevnes The Rector of Justin (2002) og The Scarlet Letters (2003), en finurlig vri på Nathaniel Hawthornes kjente mesterverk med nesten samme tittel. Les mer i Store norske leksikon USAs litteratur